कालीमाटी बजारभित्र हुने ठगी र बिचौलिया धन्दाका विषयमा कालीमाटी फलफँल तथा तरकारी बजारले तयार पारेको अध्ययन प्रतिवेदनअनुसार कालीमाटीमा व्यापारीले एउटै स्टलबाट २ लाख रुपियाँसम्म अतिरिक्त भाडा असुल्ने गरेको छन् भने एउटा स्टलमा ३ वटासम्म पसल सञ्चालन भइरहेका छन् । व्यापारीहरुले बजार र स्टल कब्जा गरी एउटा स्टलको क्षेत्रफल हेरेर ८ देखि १० हजार रुपियाँ मात्र भाडावापत समितिलाई बुझाउने र २ लाख आफैं कुम्ल्याउने गरेका छन् ।
